**Reaksionet e zëvendësimit**

Reaksionet e zëvendësimit në tretje

Për ti kuptuar më mirë reaksionet e zëvendësimit duhet që ta përdorim vargun e reaktivitetit të metaleve pasiqë më lehtë e parashikojmë se çka ndodhë kur metalet garojnë mes veti.

p.sh. Nëse punojmë me tretje ujore të nitratit të argjendit - AgNO3 dhe bakrit – Cu atëher kemi parashtruar kushte për garë mes bakrit- Cu dhe argjendit- Ag .

Nga vargu i reaktivitetit të metaleve vërehet se bakri – Cu është më lartë se argjendi – Ag në varg , që do të thotë se bakri – Cu është më reaktiv se argjendi – Ag .

Bakri i merr grupet – NO3(nitrate) nga dy molekulat e AgNO3 dhe kalon në tretje ujore të Cu(NO3)2 ,ndërsa argjendin – Ag e redukton e nxjerr si substancë elementare. Për ilustrim do ta shënojmë barazimin tekstual dhe kimik:

bakër + nitrat argjendi → nitrat bakri (II) + argjend

Cu(s) + 2AgNO3 (aq) → Cu(NO3)2 (aq) + 2Ag(s)

Reaksionet gjatë të cilave metalet që janë më reaktive i zëvendësojnë metalet më pak reaktive në tretjet ujore të kripërave të tyre quhen reaksione të zëvendësimit.

Pyetjet prej 1-3 në fq.83